Σιμπέλ Σιμπέρ

Η Σιμπέλ Σιμπέρ (γεννημένη στις 13 Δεκεμβρίου 1960) είναι Τουρκοκύπρια πολιτικός. Υπηρέτησε ως πρωθυπουργός της Τουρκικής Δημοκρατίας της Βόρειας Κύπρου μεταξύ 13 Ιουνίου 2013, μετά την πτώση της κυβέρνησης του Ίρσεν Κουτσιούκ και 2 Σεπτεμβρίου 2013. Ήταν η πρώτη γυναίκα που κατέλαβε αυτή τη θέση.  Από τον Νοέμβριο του 2015 μέχρι τον Ιανουάριο του 2018 η Σιμπέρ ήταν η Πρόεδρος της Συνέλευσης  και ήταν η δεύτερη γυναίκα που κατέλαβε αυτή τη θέση, μετά την Φάτιμα Εκένογλου.

 Πρώτα χρόνια 
Η Σιμπέρ γεννήθηκε στη Λευκωσία στις 13 Δεκεμβρίου 1960. Ο πατέρας της, Αλτάι Ανταντεμίρ, ήταν ένας δασκάλος από το χωριό Μελουσιά της Επαρχίας Λάρνακας και η μητέρα της, Αιζέλ Ανταντεμίρ ήταν νοικοκυρά από το χωριό Κλαυδιά. Μετακόμιζε συνεχώς σε διάφορα χωριά και πόλεις στην παιδική της ηλικία καθώς ο πατέρας της υπηρετούσε σε διαφορετικά σχολεία. Έζησε αντίστοιχα στη Λάρνακα, τον Άρσο και την Κλαυδιά, και μετακόμισε στην Τρεμετούσια όταν ήταν 7 ετών. Αργότερα η Σιμπέρ θα εξηγήσει τον πρωταρχικό φόβο της κατά την παιδική της ηλικία για τα ταξίδια, καθώς πολλοί Τουρκοκύπριοι εξαφανίστηκαν ενώ βρίσκονταν στους δρόμους, αλλά υπογράμμισε την ειρηνική αλληλεπίδραση μεταξύ των δύο κοινοτήτων στο μικτό χωριό Τρεμετούσια. Αποφοίτησε από το Τουρκικό Δημοτικό Σχολείο Τρεμετούσιας και εγγράφηκε στο Τουρκικό Γυμνάσιο θηλέων Λευκωσίας. 

Η Σιμπέρ έγινε δεκτή στην Ιατρική Σχολή του Πανεπιστημίου της Κωνσταντινούπολης όταν ήταν 16 ετών, σε μια εποχή που τα πολιτικά συμβάντα που αφορούσαν φοιτητές ήταν στο αποκορύφωμά τους. Ολοκλήρωσε τις σπουδές της στην ιατρική σχολή και αποφοίτησε στις 5 Απριλίου 1983. Ολοκλήρωσε την εξειδίκευσή της στην εσωτερική ιατρική στο Νοσοκομείο Σισλί Ετφάλ το 1987 και επέστρεψε στην Κύπρο όπου και άρχισε να εργάζεται σε μια ιδιωτική κλινική. Το 1989, απέκτησε υποτροφία και εκπαιδεύτηκε στον διαβήτη και την ενδοκρινολογία στο Πανεπιστήμιο της Βιρτζίνια των ΗΠΑ.

Το πρώτο της δημοσιευμένο άρθρο, μια κριτική του συστήματος υγειονομικής περίθαλψης στη Βόρεια Κύπρο, δημοσιεύθηκε το 1983 στην εφημερίδα με την υψηλότερη κυκλοφορία εκείνη την εποχή. 

 Προεδρική εκστρατεία 2015 
Η Σιμπέρ υποσχέθηκε ένα πρόγραμμα το οποίο, εάν εκλεγεί, θα εξασφάλιζε την επίλυση του Κυπριακού ζητήματος. Είδε τον ρόλο του προέδρου ως σημαντικό θεσμό για την επίλυση κοινοτικών προβλημάτων. Αναφέρθηκε επίσης στην προηγούμενη θητεία της ως πρωθυπουργός, ισχυριζόμενη ότι θα ακολουθούσε την ίδια πολιτική διαφάνειας και εμπιστοσύνης που έκανε κατά τη διάρκεια της θητείας της ως πρωθυπουργού. Υπέβαλε την υποψηφιότητά της στην Εκλογική Επιτροπή στις 13 Μαρτίου και ανακηρύχθηκε επίσημη υποψήφια για το Ρεπουμπλικανικό Τουρκικό Κόμμα στις 23 Μαρτίου. Τον Μάρτιο πραγματοποιήθηκε μια δημοσκόπηση, η οποία έδειχνε ότι το 21,1% των ψηφοφόρων ήταν θετικοί να την ψηφίσουν.

Διακεκριμένα μέλη του ΡεπουμπλικανικούΤουρκικού Κόμματος, όπως ο πρωθυπουργός Οζκάν Γιοργκανσιόγλου, ο πρώην πρόεδρος Μεχμέτ Αλί Ταλάτ και ο πρώην πρωθυπουργός Φερντί Σαμπίτ Σογέρ, έδωσαν την υποστήριξή τους στην Σιμπέρ ως υποψήφια του κόμματος. Ήταν όλοι πολύ θετικοί θεωρώντας ότι η Σιμπέρ θα κερδίσει τον πρώτο γύρο των εκλογών.

Στις 19 Απριλίου 2015, που πραγματοποιήθηκε ο πρώτος γύρος των εκλογών η Σιμπέρ ήρθε τρίτη ανάμεσα στους επτά υποψηφίους με 24.271 ψήφους ή 22,53% των συνολικών ψήφων. Ο πρόεδρος, Ντερβίς Έρογλου, έλαβε την πρώτη θέση με 30.328 ψήφους (28,15% των συνολικών ψήφων), ακολουθούμενος από τον πρώην αντιπρόεδρο της κυβέρνησης Μουσταφά Ακιντζί με 29.030 ψήφους (26,94% των συνολικών ψήφων). Η Σιμπέρ αποκλείστηκε στον πρώτο γύρο και ο Ακίτσι κέρδισε τις εκλογές.

 Προσωπική ζωή 
Συναντήθηκε με τον σύζυγό της, τον Δρ Ραφίκ Σιμπέρ, έναν ουρολόγο, ενώ εργαζόταν ως εθελόντρια στο Κρατικό Νοσοκομείο Δρ Μπουρχάν Ναλμπάντογλου μετά την αποφοίτησή της. Το ζευγάρι παντρεύτηκε το 1984 και απέκτησε το πρώτο τους παιδί, την κόρη τους Σουμέρ το 1985. 

Παραπομπές

Κατηγορία:Τουρκοκύπριοι πολιτικοί